**Приложение към Заповед № РД-04-3460./07.03.2024 г.**

Информация за реда и условията за вътрешно подаване на сигнали за нарушения

/Съгласно Закон за защита на лицата, подаващи сигнали или публично оповестяващи информация за нарушения/

Сигнал за нарушение се подава до лицето, отговорно за приемане на сигнали: Виктория Георгиева, сл. тел.: 02/952 03 92 и ел. поща: apfsd4r@abv.bg.

Сигнал за нарушение може да подадете по електронната поща, по телефона или на място в ОДЗ – София-град чрез насрочване на лична среща с отговорния служител. Писмените сигнали се подписват от лицата, които ги подават. При подаване по електронен път, формулярът се подписва с квалифициран електронен подпис. При подаване на устен сигнал (по телефон или чрез лична среща) отговорното лице ще попълни данните във формуляра по образец и ще Ви даде възможност да проверите, коригирате и да се съгласите с текста от разговора в писмен вид, както и със съдържанието на формуляра. Към сигнала може да приложите всякакъв вид източници на информация, подкрепящи изложените от Вас твърдения, и/или позоваване на документи, в т. ч. посочване на данни за лица, които биха могли да потвърдят съобщените данни или да предоставят допълнителна информация. Следва да попълните всички данни във формуляра.

В случай, че сигналът не отговаря на някое от изискванията, отговорното лице ще Ви изпрати съобщение за отстраняване на допуснатите нередности в 7-дневен срок от получаване на сигнала. Ако нередностите не бъдат отстранени в този срок, сигналът заедно с приложенията към него ще Ви бъдат върнати.

Не се образува производство по разглеждане на анонимни сигнали, както и по сигнали, които се отнасят до нарушения, извършени преди повече от две години.

Сигнализиращо лице по смисъла на този закон е физическо лице, което подава сигнал или публично оповестява информация за нарушение, станало му известно в качеството му на:

1.Работник, служител, държавен служител или друго лице, което полага наемен труд, независимо от характера на работата, от начина на заплащането и от източника на финансирането;

2.Лице, което полага труд без трудово правоотношение и/или упражнява свободна професия и/или занаятчийска дейност;

3.Доброволец или стажант;

4.Съдружник, акционер, едноличен собственик на капитала, член на управителен или контролен орган на търговско дружество, член на одитния комитет на предприятие;

5.Лице, което работи за физическо или юридическо лице, негови подизпълнители или доставчици;

6.Кандидат за работа, участвал в конкурс или друга форма на подбор за постъпване на работа и получил в това качество информация за нарушение;

7.Работник или служител, когато информацията е получена в рамките на трудово или служебно правоотношение, което е прекратено към момента на подаване на сигнала или на публичното оповестяване.

Защита по Закона за защита на лицата, подаващи сигнали или публично оповестяващи информация за нарушения се предоставя и на всяко друго сигнализиращо лице, което подава сигнал за нарушение, станало му известно в работен контекст. “Работен контекст” са настоящи или минали работни дейности в публичния или в частния сектор, чрез които, независимо от тяхното естество, лицата получават информация за нарушения и в рамките на които тези лица могат да бъдат подложени на репресивни ответни действия, ако подадат такава информация.

ЛИНК КЪМ:

Вътрешни правила за вътрешно подаване на сигнали за нарушения и последващи действия по тях съгласно Закона за защита на лицата, подаващи сигнали или публично оповестяващи информация за нарушения в Областна дирекция „Земеделие“ - София – град

Формуляр за подаване и регистриране на сигнали за нарушения